****

О Б Щ И Н А Р И Л А

ОБЩИНСКА АДМИНИСТРАЦИЯ - гр. РИЛА

**ТЕХНИЧЕСКА СПЕЦИФИКАЦИЯ**

за възлагане на обществена поръчка, съгласно чл.20, ал.3, т.2 от ЗОП, чрез събиране на оферти с обява по реда на глава двадесет и шеста от ЗОП с предмет: **„Организиране на пътувания с цел обмяна на опит на 30 (тридесет) лица от целевата група и 2 (две) лица пряко ангажирани с изпълнението на дейностите по проект „ДОСТЪПЕН ТУРИЗЪМ В РИЛА ПЛАНИНА“ - Адаптиране на социална иновация и изграждане на капацитет за въвеждане услугата достъпен туризъм в община Рила“**

1. **ЦЕЛИ, ДЕЙНОСТИ, ЦЕЛЕВА ГРУПА**
2. КРАТКО ОПИСАНИЕ НА ДЕЙНОСТИТЕ ПО ПРОЕКТА

Целта на проекта е да се създадат условия и да се популяризира услугата достъпен туризъм за хора с увреждания в община Рила като се подготвят и обучат лица от целевата група да работят като лични асистенти и екскурзоводи на туристи с увреждания. Проектът включва 30 човека от целевата група- икономически неактивни и безработни лица, които имат интерес да бъдат обучени за асистенти на туристи с увреждания. Популяризирането на тези услуги и възможности за туризъм, като специален туристически продукт ще подобри достъпа до заетост на лицата и ще създаде допълнителна добавена стойност за местното население. При въвеждането на социалната иновация в сферата на достъпния туризъм ще използваме добрите практики и ноу-хау, които ще ни предостави нашия международен партньор от Република Хърватия- Асоциация „Удруга Замисли“. Трансферът и въвеждането на социалната иновация ще се осъществи с изпълнението на следните дейности:

* Проучване на добрите практики и адаптиране за нуждите на Община Рила на социална иновация;
* Повишаване на капацитета на партньорите и заинтересованите страни за прилагане на практика на идентифицираните добри практики и иновативни подходи;
* Разпространение и популяризиране на иновативната услуга „Достъпен туризъм в община Рила чрез асистенти на туристи с увреждания“;
* Оценка на постигнатите цели и резултати на проекта.

Освен положителното въздействие върху пазара на труда чрез създаване условия за допълнителна заетост, изпълнението на проекта ще има допълнителен социален ефект, насочен към социалното включване и интеграция на хората с увреждания, тъй като туризмът е отличен метод за медико-социална и психологическа рехабилитация на лица с физически увреждания.

1. ЦЕЛИ НА ПРОЕКТА

Общата цел на проекта е да се подобри достъпът до заетост и социалното включване на безработни и неактивни лица в неравностойно положение на пазара на труда в Община Рила чрез адаптиране и въвеждане на иновативна услуга за предлагане на достъпен туризъм в община Рила- асистенти на туристи с увреждания.

Специфичните цели , чрез които ще бъде постигната общата цел на проекта са:

* да се проучат детайлно добрите практики и ноу хау, с които разполага партньорска организация чрез провеждане на работни срещи за обмяна на опит и идеи ;
* да бъдат идентифицирани и мотивирани за включване в проекта на 30 лица от целевата група - безработни и неактивни лица в неравностойно положение на пазара на труда;
* да се повиши квалификацията и компетенциите на лицата от целевата група за предлагане на специализираната туристическа услуга "Асистент на туристи с увреждания" чрез провеждане на три специализирани обучения и организиране на посещение на място при партньора по проекта за добиване на практически умения и опит;
* Да се популяризират и разпространят сред заинтересованите страни приложените добри практики и въведена социална иновация чрез серия от маркетинг инициативи.

1. ЦЕЛЕВА ГРУПА

Целевата група по проекта включва 30 лица в неравностойно положение на пазара на труда- безработни и неактивни лица от община Рила. Основните потребности и проблеми на идентифицираната целева група безработни и неактивни лица, които бихме искали да удовлетворим с помощта на проекта, са повишаването на жизнения статус на лицата и намаляване на социалната им изолация чрез подобряване на тяхната пригодност за заетост в един от водещите сектори за общината- туризма.

1. **ЦЕЛ И ПРЕДМЕТ НА ПОРЪЧКАТА**

Настоящата обществена поръчка се провежда във връзка с изпълнение на Договор № от ИСУН - № BG05M9OP001-4.001-0156-C01 за предоставяне на безвъзмездна финансова помощ по Оперативна програма „Развитие на човешките ресурси” 2014- 2020, процедура ВС05М90Р001-4.001 "Транснационални и дунавски партньорства за заетост и растеж".

Целта на възлагането на обществена поръчка, съгласно чл.20, ал.3, т.2 от ЗОП, чрез събиране на оферти с обява по реда на глава двадесет и шеста от ЗОП, е да се избере изпълнител, който да изпълни част от заложените в проекта дейности, а именно:

1. Посещение на експертния екип от страна на Община Рила на място при партньора Асоциация „Удруга Замисли“ в гр. Загреб, Република Хърватия, където ще се проведат работни срещи с местните експерти. Служителите от Община Рила ще се запознаят на практика как се прилагат политиките по достъпен туризъм за хора с увреждания и как се осъществява услугата Асистиран туризъм за хора с увреждания. Организирането на работното посещение на експертния екип е в изпълнение на Дейност 3 от проекта: „Проучване на добрите практики и адаптиране за нуждите на Община Рила на социална иновация в областта на специализирания туризъм“.
2. Посещение на място в гр. Загреб, Република Хърватия на лицата от целевата група от община Рила– след като преминат успешно през три обучителни курса лицата ще имат възможност да получат практическо обучение и обмяна на опит при партньора по проекта. Обучените лица ще видят на практика как се осъществява услугата достъпен туризъм чрез асистенти на туристи с увреждания. Организирането на работното посещение на лицата от целевата група е в изпълнение на Дейност 4 от проекта: „Повишаване на капацитета на партньорите и заинтересованите страни за прилагане на практика на идентифицираните добри практики и иновативни подходи с цел подобряване достъпа до заетост на лица от целевата група и предлагане на иновативна социална услуга за хора с увреждания“.
3. **ОБХВАТ НА ПОРЪЧКАТА**
4. **Дейности, които трябва да извърши изпълнителя:**
   1. Организиране на пътуване на две лица от експертния екип по проекта с цел обмяна на опит и проучване на социалната иновация в гр. Загреб, Република Хърватия за 3 нощувки включително. Дейността включва:

* Осигуряване на транспорт oт гр. Рила до летище София и обратно;
* Осигуряване на транспорт със самолет от гр. София до гр. Загреб с не повече от едно прекачване
* Осигуряване на трансфер от летището до хотела в гр. Загреб и обратно;
* Осигуряване на 3 нощувки за две лица в хотел в гр. Загреб минимум 3 звезди в самостоятелни стаи – единично настаняване
* Осигуряване за времето на престоя на закуска, обяд и вечеря за две лица;
* Медицински застраховки за времето на пътуване за 2 човека
  1. Организиране на пътуване на 30 лица от целевата група с цел практическо обучение и обмяна на опит в гр. Загреб, Република Хърватия за 3 нощувки включително:
* Осигуряване на транспорт с автобус от гр. Рила до гр. Загреб - автобусът трябва да отговаря на всички европейски стандарти за превоз на пътници и да е категория минимум 3 звезди съгласно европейската стандартизация. Транспортът следва да се осъществи от превозвач с лиценз за международен превоз на пътници.
* Осигуряване на 3 нощувки в хотел в гр. Загреб минимум 3 звезди в двойни стаи (настаняване не повече от две лица в стая) за 30 лица;
* Осигуряване за времето на престоя на закуска, обяд и вечеря за 30 лица;
* Осигуряване на 1 (един) преводач от български на хърватски език, който да придружава групата за целия период на посещението;
* Медицински застраховки за времето на пътуване за общо 30 човека

1. **Срок на договора за обществената поръчката**: Срокът на договорът за обществена поръчка е от датата на сключването му от страните до 01.11.2018г. – крайният срок за изпълнение на проект: „ДОСТЪПЕН ТУРИЗЪМ В РИЛА ПЛАНИНА“ - Адаптиране на социална иновация и изграждане на капацитет за въвеждане услугата достъпен туризъм в община Рила“, съгласно договор за безвъзмездна финансова помощ № **BG05M9OP001-4.001-0156-C01** от 01.11.2017г., сключен между Община Рила и Министерство на труда и социалната политика, който се осъществява с финансовата подкрепа на Оперативна програма „Развитие на човешките ресурси” 2014-2020г., съфинансирана от Европейския социален фонд на Европейския съюз.
2. **Срокът за изпълнение на услугата** – Участникът следва да предложи в своето техническо предложение (Образец № 2) срок (в календарни дни) за организиране на всяко от двете работни посещения от датата на получаване на Възлагателно писмо от Възложителя подадено в писмен вид.

**Забележка**: Предложеният срок за организиране на логистика за всяко пътуване не трябва да надвишава 30 календарни дни и не може да бъде по-кратък от 3 календарни дни.

1. **Място на изпълнение на поръчката**: гр. Рила, Република България; гр. Загреб, Република Хърватия**.**
2. **Изисквания за публичност:** Изпълнителят по настоящата поръчка е длъжен да изпълнява стриктно правилата за изпълнение на дейностите за информиране и публичност, описани в Единен наръчник на бенефициента за прилагане на правилата за информация и комуникация 2014-2020, достъпен на официалния информационен портал на Оперативна програма „Развитие на човешките ресурси“ 2014-2020, както и да предприеме всички необходими стъпки за популяризиране на факта, че проектът се съфинансира от Европейския съюз чрез Европейски социален фонд.